ప్రపంచ తెలుగు మహాసభల్లో నాలుగో రోజు సినీ తారలు మెరిశారు. పోతన పద్యాలతో కార్యక్రమాన్ని ప్రారంభించారు. సి.నారాయణరెడ్డి రచించిన 15 పాటలతో 60 మంది గాయనీగాయకులతో ఏర్పాటు చేసిన సంగీత విభావరి ఆహూతులను ఆకట్టుకుంది. తెలుగు నటీనటులు నర్తించగా బతుకమ్మ, హోలీ, తెలంగాణ రచయితకు సంబంధించిన పాటల విజువల్స్ను ప్రదర్శించారు. దివంగత నటులు కాంతారావు, ప్రభాకర్రెడ్డి, శ్రీహరి కుటుంబ సభ్యులతోసహా పలువురు సినీ ప్రముఖులను గవర్నర్ నరసింహన్ సన్మానించారు. దిల్రాజు, వంశీ పైడిపల్లి, హరీశ్ శంకర్ దగ్గరుండి అతిథులకు ఆహ్వానం పలికారు. చిరంజీవి, బాలకృష్ణ, నాగార్జున, వెంకటేష్ వంటి సీనియర్ హీరోలు ఒకే వేదికపై కనువిందు చేశారు. [ఫొటోలు]ఈ సందర్భంగా చిరంజీవి మాట్లాడుతూ ‘‘అత్యంత వైభవంగా నిర్వహిస్తున్న తెలుగు మహాసభలకు సినిమా కుటుంబాన్ని కూడా పిలిచి ఇతోధికంగా గౌరవించడం ఆనందంగా ఉంది. తెలుగు భాషకు కేసీఆర్ తన వంతు కృషి చేస్తున్నారు. కళాకారుల్ని గౌరవిస్తున్న ఆయనకు సినిమా కుటుంబం తరుపున కృతజ్ఞతలు. ప్రభుత్వ యంత్రాంగం ఎంతగా కృషి చేస్తుందో ఈ వేడుక చూస్తుంటే తెలుస్తోంది. తెలుగు ప్రత్యేకతను మనం గుర్తించాలి. మన ముందు తరాలకు అందించాలి. మాతృభాష అంటే ఏంటి అని ఓ పెద్దాయనను అడిగితే... ‘మన ఆలోచనలు ఏ భాషలో వస్తాయో... కలలు కనేటప్పుడు ఏ  భాష మాట్లాడతామో అదే మన మాతృ భాష’ అని చెప్పారు. తెలుగు భాష గొప్పదనం అదే. కేసీఆర్ ఆలోచనలు  తెలుగులో ఉంటాయనడానికి, ఆయన కలలు కూడా తెలుగులోనే కంటారనడానికి ఈ వేడుకే ప్రత్యేక నిదర్శనం. ఈ మధ్యనే ఈ వేడుకకు ఆహ్వానించేందుకు కేటీఆర్ ఫోన్ చేశారు. ఆ సమయంలోనే ఇటీవల ఆయన ఎఛీవ్మెంట్స్, అవార్డుల గురించి ఇంగ్లిష్లో విష్ చేశా. వెంటనే ఆయన ‘అన్నా మనం తెలుగుకు సంబంధించిన కార్యక్రమానికి ఆహ్వానిస్తున్నప్పుడు మీరు ఇంగ్లిష్లో మాట్లాడటం ఎంతవరకూ సబబు’ అన్నారు. ఒక్క నిమిషం నాకు చివుక్కుమనిపించింది. నిజమే.. ఇద్దరు తెలుగువాళ్ల మధ్య మన భాషే ఉండాలి కదా అనుకొని సారీ కేటీఆర్ అన్నాను. ‘ఐ జస్ట్ కిడ్డింగ్ అన్నా’ అని ఆయన అన్నారు. కానీ ఆయన మాట వెనుక సత్యాన్ని నేను గ్రహించాను’’ అని అన్నారు. మోహన్బాబు మాట్లాడుతూ ‘‘తెలుగు మరచిపోతున్న తరుణంలో కేసీఆర్ ప్రపంచ తెలుగు మహాసభల్ని అద్భుతంగా నిర్వహిస్తున్నారు. తెలంగాణను సాధించిన పోరాట యోధుడు కేసీఆర్. ఆయన గురించి ఓ పుస్తకమే రాయొచ్చు. తండ్రికి తగ్గ తనయుడు కేటీఆర్. తండ్రిలో ఉన్న భాష, కృషి, పట్టుదల అతనిలోనూ ఉన్నాయి’’ అని అన్నారు.బాలకృష్ణ మాట్లాడుతూ ‘‘తెలంగాణ గడ్డ మీద పుట్టినవారికి అభిమానించడమూ తెలుసు, ఎదిరించడమూ తెలుసు. ఈ గడ్డను తలచుకోగానే కొమరం భీమ్, బూర్గుల రామాకృష్ణారావు, మాడపాటి హనుమంతరావు, కాళోజీ నారాయణరావుగారు, ఎన్టీఆర్గారు, సురవరం ప్రతాపరెడ్డి వంటి ప్రముఖులు గుర్తొస్తారు. మన ప్రాంతాలు మాత్రమే విడిపోయాయి. తెలుగుతనం ఎప్పటికీ విడిపోదు. మా నాన్నగారిని ‘అన్నా’ అని పిలిచే పిలుపు ఎప్పటికీ మారదని నా నమ్మకం. ఎన్టీఆర్ అన్న మూడక్షరాలు వింటే నా మనసు ఉప్పొంగుతుంది. ‘తెలుగు’ అన్న మూడక్షరాలు వింటే నా తనువు పులకరిస్తుంది. 5 వేల సంవత్సరాల క్రితమే మన భాషకు పునాది పడింది. ఇంకో 20 ఏళ్లు గడిస్తే మమ్మీడాడీ అన్న పదాల్నే తెలుగు అనుకుంటారేమోనని అనిపిస్తోంది. దేశంలో అత్యధికంగా మాట్లాడే భాషల్లో తెలుగు రెండో స్థానంలో ఉంది. జాతిని ఆదరించడం అంటే భాషని ఆదరించడమే’’ అని అన్నారు. ‘‘ఎన్టీఆర్లో ఉన్న మొండితనం, మడమ తిప్పనితనం, పి.వి.నరసింహారావులా ఎత్తుకు పైఎత్తు వేసే లక్షణం, వెంకయ్యనాయుడు లాంటి వాక్ చాతుర్యం కేసీఆర్లో ఉంది. ఆయన ప్రధానమంత్రి కావాలి’’ అని ఆర్.నారాయణమూర్తి అన్నారు. ఈ సభను చూస్తే ‘తేటతేట తెలుగులా’ పాట గుర్తొస్తుందని నాగార్జున చెప్పారు. పెద్ద హీరో సినిమాలు విడుదలయ్యే సమయంలో హోర్డింగ్ల మీద తెలుగు స్లోగన్స్ పెట్టే రూల్ను ప్రభుత్వం ప్రవేశపెట్టాలని రాఘవేంద్రరావు అన్నారు. మనం ఏ స్థాయికి ఎదిగినా మనం తెలుగు భాషను గౌరవించాలి, కాపాడాలని వెంకటేశ్ తెలిపారు. ‘‘చిన్నపిల్లలు నీతి శతకాలను నేర్చుకుంటే ప్రభుత్వ ప్రోత్సాహం ఉంటుందన్న రూల్ పెడితే బావుంటుంది. ఇలాంటి విషయాన్ని నేను కంచిలో చూశాను.’’ అని రాజమౌళి వివరించారు.కత్తి కాంతారావు కుటుంబానికి ఓ ఇల్లు ఇవ్వాలని అని ఈ సందర్భంగా ప్రభుత్వాన్ని సీనియర్ నటి జమున కోరారు.  గవర్నర్ నరసింహన్, మంత్రులు కేటీఆర్, ఈటల రాజేందర్, తలసాని, సినీ పరిశ్రమకు చెందిన కోట శ్రీనివాసరావు, ఎన్.శంకర్, బి.నరసింగరావు, కృష్ణ, విజయనిర్మల, బహ్మానందం, జగపతిబాబు, ప్రభ, నరేశ్, జయసుధ తదితరులు ఈ కార్యక్రమంలో పాల్గొన్నారు.
prapancha telugu mahasabhallo naalugo roju cinee taaralu merisaaru. potana padyaalatoe kaaryakramaanni praarambhinchaaru. si.narayanareddy rachinchina 15 paatalatho 60 mandi gaayaneegaayakulato erpaatu chesina sangeeta vibhavari aahuutulanu aakattukundi. telugu nateenatulu nartinchagaa batukamma, holy, telamgaana rachayitaku sambandhinchina paatala vijuvalsnu pradarsinchaaru. divangata natulu kantarao, prabhakarreddy, srihari kutumba sabhyulatosaha paluvuru cinee pramukhulanu gavarnar narasimhan sanmaaninchaaru. dilraju, vamshee paidipalli, hareesh shankar daggarundi atithulaku aahvaanam palikaaru. chiranjeevi, balakrishna, nagarjuna, venkatesh vanti seanier heerolu oke vedikapai kanuvindu chesaru. [photolu]ee sandarbhamgaa chiranjeevi maatlaadutuu ‘‘atyanta vaibhavangaa nirvahistunna telugu mahasabhalaku sinima kutumbaanni kuudaa pilichi itodhikamgaa gouravinchadam aanandamgaa undi. telugu bhashaku kcr tana vantu krushi chestunnaru. kalaakaarulni gowravistunna aayanaku sinima kutumbam tarupuna krutagnatalu. prabhutva yantraangam entagaa krushi chestundo ee veduka chustunte telustondi. telugu pratyekatanu manam gurtinchaali. mana mundu taraalaku andinchaali. matrubhasha ante enti ani oo peddaayananu adigithe... ‘mana aalochanalu e bhashalo vastayo... kalalu kanetappudu e  bhasha matladatamo adhe mana maatru bhasha’ ani cheppaaru. telugu bhasha goppadanam adhe. kcr aalochanalu  telugulo untaayanadaaniki, aayana kalalu kuudaa telugulone kantaaranadaaniki ee veduke pratyeka nidarsanam. ee madhyane ee vedukaku aahvaaninchenduku ktr fon chesaru. aa samayamlone iteevala aayana echivements, avaardula gurinchi inglishlo vish chesha. ventane aayana ‘anna manam teluguku sambandhinchina kaaryakramaaniki aahvaanistunnappuda meeru inglishlo matladatam entavarakuu sababu’ annaru. okka nimisham naaku chivukkumanipinchindi. nijame.. iddaru teluguvaalla madhya mana bhashe undaali kada anukoni saarii ktr annaanu. ‘ai just kidding anna’ ani aayana annaru. cony aayana maata venuka satyaanni nenu grahinchaanu’’ ani annaru. mohanbabu maatlaadutuu ‘‘telugu marachipotunna tarunamlo kcr prapancha telugu mahasabhalni adbhutamgaa nirvahistunnaaru. telangaananu saadhinchina porata yodhudu kcr. aayana gurinchi oo pustakame rayochu. tandriki tagga tanayudu ktr. tandrilo unna bhasha, krushi, pattudala ataniloonuu unnaayi’’ ani annaru.balakrishna maatlaadutuu ‘‘telamgaana gadda meeda puttinavaariki abhimaaninchadamuu telusu, edirinchadamuu telusu. ee gaddanu talachukogaane komaram bheem, boorgula ramakrishnarao, madapati hanumantarao, kaaloji narayanaraogarugaaru, entergaru, suravaram pratapareddy vanti pramukhulu gurtostaaru. mana praantaalu matrame vidipoyayi. telugutanam eppatiki vidipodu. maa naannagaarini ‘anna’ ani piliche pilupu eppatiki maaradani naa nammakam. ntr anna moodaksharaalu vinte naa manasu uppongutundi. ‘telugu’ anna moodaksharaalu vinte naa tanuvu pulakaristundi. 5 vela samvatsaraala kritame mana bhashaku punaadi padindi. inko 20 ellu gadiste mammidadi anna padaalne telugu anukuntaremonani anipistondi. desamlo atyadhikamgaa matlade bhaashallo telugu rendo sthaanamlo undi. jaatini aadarinchadam ante bhashani aadarinchadame’’ ani annaru. ‘‘entrlo unna monditanam, madama tippanitanam, pi.vi.narasimharaolu ettuku paiettu vese lakshanam, venkayyanaayudu lanti wack chaaturyam kcrlo undi. aayana pradhaanamantri kavali’’ ani ar.narayanamurthy annaru. ee sabhanu chuste ‘thetatheta telugulaa’ paata gurtostundani nagarjuna cheppaaru. pedda heero cinimaalu vidudalayye samayamlo hordingla meeda telugu slogans pette roolnu prabhutvam pravesapettaalani raghavendrarao annaru. manam e sthaayiki ediginaa manam telugu bhashanu gowravinchaali, kaapaadaalani venkatesh telipaaru. ‘‘chinnapillalu neethi satakaalanu nerchukunte prabhutva prothsaaham untundanna rool pedithe bavuntundi. ilanti vishayaanni nenu kanchilo chushanu.’’ ani rajamouli vivarinchaaru.katti kantarao kutumbaaniki oo illu ivvaalani ani ee sandarbhamgaa prabhutvaanni seanier nati jamuna koraru.  gavarnar narasimhan, mantrulu ktr, eetala rajender, talasani, cinee parisramaku chendina kota srinivasarao, en.shankar, bi.narasingarao, krishna, vijayanirmala, bahmanandam, jagapatibabu, prabha, naresh, jayasudha taditarulu ee kaaryakramamlo paalgonnaaru.